માતૃશક્તિઓના મુકાબલામાં રાહુલ ગાંધીને માતાનો ભરપૂર સાથ-સહકાર મળ્યો. સોનિયા ગાંધીએ રાહુલને માત્ર કોંગ્રેસ ઉપાધ્યક્ષ જ નહીં બનાવ્યા, બલ્કે ચૂંટણીમાં વિજય મળ્યા બાદ વડાપ્રધાન પદ પણ તેમને જ અપાવવાના હતાં. રાહુલના નેતૃત્વને કસોટીએ પાર પાડવા માટે સોનિયાએ ચૂંટણીમાં સખત સંઘર્ષ કર્યો. સોનિયાએ કોંગ્રેસને જિતાડવા માટે અનેક સભાઓ કરી, કારણ કે તેઓ સક્રિય રાજકારણમાં પણ છે. સોનિયાના આ સંઘર્ષ પાછળ રાહુલને વડાપ્રધાન પદ સુધી પહોંચાડવાનો જ ઉદ્દેશ હતો.